Childe Harold
Vankan laivan, mustan aivan,
 verkkaan purjehtivan näät.
 Valoss’ soihtuin näät kuin loihtuin
 ruumiinvartioiden päät.

 Kuolinsija! – Runoilija
 kalvas siin’ on paarillaan;
 silmä siintää, katseen kiintää
 vielä taivoon tuikkivaan.

 Vetten vyöstä soi kuin yöstä
 huuto sairaan Vellamon;
 laitaan purren, hiljaa surren
 aalto vaipuu kuolohon.

Heinrich Heine
Runot
Valter Juva

de:Childe Harold (Heine)
ru:Чайльд Гарольд (Гейне/Майков)
ru:Чайльд Гарольд (Гейне/Лебедев)